Ved at forandre betingelserne kan [[eddikesyreanhydrid]] også fremstilles på samme fabrik. Fordi både methanol og kulilte er råmaterialer forekom det længe, at methanolcarbonylering var en gunstig metode til eddikesyrefremstilling. Henry Drefyus hos [[Celanese|British Celanese]] udviklede en forsøgsfabrik til methanolcarbonylering så tidligt som i 1925.<ref name='wagner'>{{citation | last = Wagner | first = Frank S. | year = 1978 | chapter = Acetic acid | editor-last = Grayson | editor-first = Martin | title = Kirk-Othmer Encyclopedia of Chemical Technology | edition = 3 | location = New York | publisher = [[John Wiley & Sons]]}}</ref> Mangel på praktiske materialer, der kunne indeholde den ætsende reaktionsblanding ved det høje [[tryk (fysik)|tryk]], der var nødvendigt (200 [[atmosfære (enhed)|atm]] eller mere), afskrækkede dog kommercialiseringen af disse veje. Den første kommercielle methanolcarbonyleringsproces, som anvendte en [[cobalt]]katalysator, blev udviklet af den tyske kemivirksomhed [[BASF]] i 1963. I 1968 blev en [[rhodium]]-baseret katalysator (''cis''−[Rh(CO)<sub>2</sub>I<sub>2</sub>]<sup>−</sup>) opdaget; denne kunne fungere effektivt ved lavere tryk næsten uden biprodukter. Den første fabrik, der brugte denne katalysator, blev bygget af den amerikanske kemivirksomhed [[Monsanto]] i 1970, og rhodium-katalyseret methanolcarbonylering blev den dominerende metode til eddikesyrefremstilling (se [[Monsanto-proces]]). I slutningen af [[1990'erne]] kommercialiserede kemivirksomheden [[BP|BP Chemicals]] [[Cativa-proces|Cativa]]-katalysatoren ([Ir(CO)<sub>2</sub>I<sub>2</sub>]<sup>−</sup>), som fremmes af [[ruthenium]]. Denne [[iridium]]-katalyserede proces er [[Grøn kemi|grønere]] og mere effektiv<ref name='lancaster'>{{cite book | last = Lancaster | first = Mike | year = 2002 | title = Green Chemistry, an Introductory Text | url = https://archive.org/details/greenchemistryin00lanc | location = Cambridge | publisher = Royal Society of Chemistry | pages = &nbsp;262–66 | isbn = 0-85404-620-8}}</ref> og har overvejende erstattet Monsanto-processen, ofte i de samme produktionsfabrikker.
Fotografi Kemi Jordbrug